CELEX: 22008D0065
Language: mt
Date: 2008-06-06 00:00:00
Title: Deċiżjoni tal-Kumitat Konġunt taż-ŻEE Nru 65/2008 tas- 6 ta’ Ġunju 2008 li temenda l-Anness IX (Is-servizzi finanzjarji) tal-Ftehim taż-ŻEE

25.9.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 257/27
               
            DEĊIŻJONI TAL-KUMITAT KONĠUNT TAŻ-ŻEE
      Nru 65/2008
      tas-6 ta’ Ġunju 2008
      li temenda l-Anness IX (Is-servizzi finanzjarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ ‘il-Ftehim’, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness IX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 51/2008 tal-25 ta' April 2008 (1).
               
            
                  (2)
               
               
                  Id-Direttiva 2006/48/KE tal-Parlament Ewropew u tal-Kunsill ta' l-14 ta' Ġunju 2006 li għandha x'taqsam mal-bidu u l-eżerċizzju tan-negozju ta' l-istituzzjoni ta' kreditu (tfassil mill-ġdid) (2) għandha tkun integrata fil-Ftehim.
               
            
                  (3)
               
               
                  Id-Direttiva 2006/49/KE tal-Parlament Ewropew u tal-Kunsill ta' l-14 ta' Ġunju 2006 dwar ir-riorganizzazzjoni u l-likwidazzjoni ta' istituzzjonijiet ta' kreditu (tfassil mill-ġdid) (3) għandha tkun integrata fil-Ftehim.
               
            
                  (4)
               
               
                  Id-Direttiva 2006/48/KE tħassar id-Direttiva 2000/12/KE tal-Parlament Ewropew u tal-Kunsill (4), li hi inkorporata fil-Ftehim u li b'hekk hi mħassra skond il-Ftehim.
               
            
                  (5)
               
               
                  Id-Direttiva 2006/49/KE tħassar id-Direttiva tal-Kunsill 93/6/KEE (5), li hi inkorporata fil-Ftehim u li b'hekk hi mħassra skond il-Ftehim.
               
            
                  (6)
               
               
                  Id-Direttivi 2006/48/KE u 2006/49/KE tfassil mill-ġdid ta' l-att imħassar u għalhekk l-adattamenti preżenti taż-ŻEE għal din ta' l-aħħar għandhom jinżammu parzjalment,
               
            IDDEĊIEDA DAN LI ĠEJ:
      Artikolu 1
      L-Anness IX tal-Ftehim għandu jiġi emendat kif ġej:
      
                  (1)
               
               
                  It-test ta' punt 14 (id-Direttiva 2000/12/KE tal-Parlament Ewropew u tal-Kunsill) għadu jiġi mibdul b'dan li ġej:
                  “32006 L 0048: Id-Direttiva 2006/48/KE tal-Parlament Ewropew u tal-Kunsill ta' l-14 ta' Ġunju 2006 rigward il-bidu u l-eżerċizzju tan-negozju ta' l-istituzzjonijiet ta' kreditu (tfassil mill-ġdid) (ĠU L 177, 30.6.2006, p. 1).
                  Il-ftehimiet tranżizzjonali stabbiliti fl-Annessi ta' l-Att ta' l-Adeżjoni tas-16 ta' April 2003 għal Ċipru (Anness VII, Kapitolu 2), l-Ungerija (Anness X, Kapitolu 2, Punt 2) il-Polonja (Anness XII, Kapitolu 3, Punt 2) u s-Slovenja (Anness XIII, Kapitolu 3, Punt 4) dwar id-Direttiva 2001/12/KE għandhom japplikaw mutatis mutandis.
                  Id-dispożizzjonijiet tad-Direttiva għandhom, għall-finijiet ta' dan il-Ftehim, jinqraw bl-addattamenti li ġejjin:
                  
                              (a)
                           
                           
                              is-segwenti għandu jiġi miżjud ma' l-Artikolu 2:
                              
                                          ‘—
                                       
                                       
                                          Fl-Iżlanda “Byggingarsjóðir ríkisins”.’;
                                       
                                    
                        
                              (b)
                           
                           
                              L-Artikolu 10(2) għandu jinqara:
                              “Parti Kontraenti tista' tiddeċiedi li l-istituzzjonijiet ta' kreditu diġà eżistenti fl-1 ta' Jannar 1994, li l-fondi tagħhom ma jkunux jilħqu l-livelli preskritti għal kapital inizjali fil-paragrafi (1) u (2) ta' l-Artikolu 9, jistgħu jibqgħu iwettqu l-attivitajiet tagħhom. F'dak il-każ, il-fondi tagħhom ma jistgħux jaqgħu taħt l-għola livell milħuq b'effett mit-2 ta' Mejju 1992.”;
                           
                        
                              (c)
                           
                           
                              L-Artikoli 38(2) u 38(3) ma japplikawx;
                           
                        
                              (d)
                           
                           
                              Kull meta Parti Kontraenti tkun iddeċidiet li tibda n-negozjati kif msemmi fl-Artikolu 39 tad-Direttiva, din għandha tinforma lill-Kumitat Konġunt taż-ŻEE b'dan. Il-Partijiet Kontraenti għandhom jikkonsultaw fi ħdan il-qafas tal-Kumitat Konġunt taż-ŻEE fuq liema direzzjoni għandhom jieħdu, kull meta din tkun ta' interess reċiproku.”
                           
                        
            
                  (2)
               
               
                  It-test tal-punt 31 (id-Direttiva tal-Kunsill 93/6/KEE) għandu jkun mibdul b'dan li ġej:
                  “32006 L 0049: Id-Direttiva 2006/49/KE tal-Parlament Ewropew u tal-Kunsill tal-14 ta' Ġunju 2006 dwar l-adegwatezza tal-kapital tal-kumpaniji ta' l-investiment u l-istituzzjonijiet tal-kreditu (riformulazzjoni) (ĠU L 177, 30.6.2006, p. 201).
                  Id-dispożizzjonijiet tad-Direttiva għandhom, għall-finijiet ta' dan il-Ftehim, jinqraw bit-tibdil li ġej:
                  Fl-Artikolu 10(1), it-tieni subparagrafu, il-kliem ‘id-data tan-notifika fid-Direttiva 93/6/KEE’ għandu jinqara ‘id-data tad-dħul fis-seħħ tad-Deċiżjoni tal-Kumitat taż-ŻEE Nru 7/94 li tinkorpora d-Direttiva 93/6/KEE fil-Ftehim’.”.
               
            Artikolu 2
      It-testi tad-Direttivi 2006/48/KE u 2006/49/KE fil-lingwa Iżlandiza u dik Norveġiża, li se jiġu pubblikati fis-Suppliment taż-ŻEE għall-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fis-7 ta' Ġunju 2008, sakemm ikunu ġew magħmula n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE u fis-Suppliment ŻEE tal-Ġurnal Uffiċjali ta' l-Unjoni Ewropea.
      
         Magħmula fi Brussell, 6 ta’ Ġunju 2008.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 223, 21.8.2008, p. 49.
      
         (2)  ĠU L 177, 30.6.2006, p. 1.
      
         (3)  ĠU L 177, 30.6.2006, p. 201.
      
         (4)  ĠU L 126, 26.5.2000, p. 1.
      
         (5)  ĠU L 141, 11.6.1993, p. 1.
      
         (*)  ħtiġijiet kostituzzjonali huma indikati.